Amazon piti tänään aamulla tiedotustilaisuuden Ruotsissa.

AWS saapuu Ruotsiin. EPA / AOP

Amazon ilmoitti aiemmin tekevänsä suuren ilmoituksen Tukholmassa pidetyssä lehdistötilaisuudessa. Amazon ilmoittikin tänään aamulla avaavansa AWS-verkkopilvipalvelunsa Ruotsissa. Asiasta uutisoi ruotsalaissivustot Market ja Breakit.

Ruotsalaisten yritysten tietoja voidaan käsitellä tulevaisuudessa maan rajojen ulkopuolella. Tämän lisäksi ruotsalaiset yritykset saavat etuja palvelun käyttämisestä.

Vielä ei ole saatu vahvistusta sille, onko Amazon avaamassa pilvipalvelunsa myös Suomessa. Amazonin Pohjoismaiden ja Baltian johtaja Guido Bartels puhui kuitenkin laajenemisesta Pohjoismaissa, mikä viittaa siihen, että palvelu saapuisi tulevaisuudessa myös Suomeen.

– Tulemme jatkamaan laajentumista Pohjoismaissa, Bartels sanoi.

Huhuttua verkkokauppaa Ruotsiin ei siis ainakaan vielä saada. Amazon.se-sivusto ohjaa vielä käyttäjän Amazonin saksalaisille sivuille, eikä Ruotsia löydy vielä Amazonin listalta.

Amazon on ostanut myös Amazon.fi-verkko-osoitteen, joka ohjaa myös kaupan saksankielisille sivuille. Toisaalta tavallista on, että suuret yritykset varaavat osoitteet jo varmuuden vuoksi.

Juttua korjattu 12.12.18 Klo 13.27: Poistettu virheelliset maininnat verkkokaupan avaamisesta ja otsikkoa selvennetty. Kyseessä oli Amazon Web Services -pilvipalvelu, ei verkkokauppa.